Oficialusis leidinys L 222 , 10/09/1968 p. 0006 - 0006

specialusis leidimas suomių kalba: skyrius 3 tomas 2 p. 0133

specialusis leidimas danų kalba: serija I skyrius 1968(II) p. 0426

specialusis leidimas švedų kalba: skyrius 3 tomas 2 p. 0133

specialusis leidimas anglų kalba: serija I skyrius 1968(II) p. 0432

specialusis leidimas graikų k.: skyrius 03 tomas 4 p. 0017

specialusis leidimas ispanų kalba: skyrius 03 tomas 3 p. 0014

specialusis leidimas portugalų kalba skyrius 03 tomas 3 p. 0014



Komisijos reglamentas (EEB) Nr. 1397/68 1968 m. rugsėjo 6 d. iš dalies keičiantis Reglamentą Nr. 474/67/EEB dėl išankstinio eksporto grąžinamųjų išmokų už ryžius ir skaldytus ryžius nustatymo EUROPOS BENDRIJŲ KOMISIJA, atsižvelgdama į Europos ekonominės bendrijos steigimo sutartį, atsižvelgdama į 1967 m. liepos 28 d. Tarybos reglamentą Nr. 359/67/EEB dėl bendro ryžių rinkos organizavimo [1], ypač į jo 17 straipsnio 6 dalį, kadangi, remiantis Reglamento Nr. 359/67/EEB 17 straipsnio 4 dalimi, paraiškos eksporto licencijai gauti dieną taikytina grąžinamoji išmoka gali būti taikoma licencijos galiojimo laikotarpiu vykdomam eksportui ir kadangi tuo atveju grąžinamajai išmokai yra taikoma korekcijos suma; kadangi, remiantis 1967 m. rugpjūčio 21 d. Komisijos reglamento Nr. 474/67/EEB [2] dėl išankstinio eksporto grąžinamųjų išmokų už ryžius ir skaldytus ryžius nustatymo 1 straipsniu, korekcijos suma yra lygi CIF kainos ir CIF išankstinės pristatymo kainos skirtumui; kadangi dėl to, kad eksporto licencijos ryžiams ir skaldytiems ryžiams galioja iki penkto mėnesio nuo jų išdavimo pabaigos, retai būna tikrai reprezentatyvi šių produktų rinka, išskyrus trumpiausią terminą ar terminus; kadangi dėl to turėtų būti galimybė nustatyti korekcijos sumą, kuri būtų mažesnė už pirmiau minėtą skirtumą; kadangi dėl to būtina iš dalies keisti Reglamentą Nr. 474/67/EEB; kadangi šiame reglamente numatytos priemonės atitinka Grūdų vadybos komiteto nuomonę, PRIĖMĖ ŠĮ REGLAMENTĄ: 1 straipsnis "Kai Reglamento Nr. 359/67/EEB 17 straipsnio 4 dalies pirmoje pastraipoje nurodyta eksporto grąžinamoji išmoka už ryžius ir skaldytus ryžius nustatoma iš anksto, grąžinamoji išmoka yra ta, kuri taikoma eksportui paraiškos licencijai gauti padavimo dieną: - iš jos atėmus ne daugiau kaip cif išankstinės pristatymo kainos ir cif kainos skirtumą, kai pirmoji yra didesnė už antrąją daugiau kaip 0,025 apskaitos vieneto už 100 kilogramų, - prie jos pridėjus ne daugiau kaip cif kainos ir cif išankstinės pristatymo kainos skirtumą, kai pirmoji yra didesnė už antrąją daugiau kaip 0,025 apskaitos vieneto už 100 kilogramų. Intervaluose tarp savaitinių nustatymų grąžinamosios išmokos dydis, taikomas išankstinio nustatymo atveju, koreguojamas tik tada, jei jos dydis, nustatytas taikant pirmiau minėtą nuostatą, pakinta daugiau kaip 0,025 apskaitos vieneto už 100 kilogramų." 2 straipsnis Šis reglamentas įsigalioja trečią dieną po jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1968 m. rugsėjo 6 d. Komisijos vardu F. Hellwig Pirmininko pavaduotojas [1] OL 174, 1967 7 31, p. 1. [2] OL 204, 1967 8 24, p. 20. --------------------------------------------------